Ελίζα Μαρέλλι

μικρογραφία
Η Ελίζα Μαρέλλι (Αθήνα, 16 Οκτωβρίου 1940 - 23 Ιουνίου 2016) ήταν Ελληνίδα τραγουδίστρια του ελαφρού τραγουδιού. 
Βίος
Η Ελίζα Μαρέλλι γεννήθηκε στην Αθήνα το 1940. Φοίτησε στο Ελληνικό Ωδείο. Η συμμετοχή της σε εκδήλωση του Φιλολογικού Συλλόγου Παρνασσός στην ηλικία των δώδεκα ετών της έδωσε τη δυνατότητα να τη γνωρίσει η Δανάη Στρατηγοπούλου και να αρχίσει να της παραδίδει μαθήματα φωνητικής και πιάνου.Ελίζα Μαρέλλι: Η grande dame του ελαφρού ελληνικού τραγουδιού μιλάει στην Popaganda  Σε νεαρή ακόμα ηλικία, το 1954, έκανε  τον πρώτο της δίσκο που περιέχει δύο τραγούδια σε στίχους Νίκου Φατσέα και μουσική Ζοζέφ Κορίνθιου: «Τίποτα άσχημο δεν έχεις» και «Μη φοβάσαι, μη φοβάσαι».Πέθανε η τραγουδίστρια Ελίζα Μαρέλλι

Πρωτοστάτησε στη δημιουργία του συλλόγου Φίλοι του Ελαφρού Τραγουδιού το 2004. Πέθανε στις 23  Ιουνίου 2016 μετά από  σύντομη νοσηλεία στο Ναυτικό ΝοσοκομείοΠέθανε η μεγάλη κυρία του ελαφρού τραγουδιού Ελίζα Μαρέλλι.Για την Ελίζα Μαρέλλι, η Δανάη Στρατηγοπούλου αναφέρει:

"Ο Χρήστος Χαιρόπουλος την είχε αποκαλέσει "θεία φωνή" και "όαση στο ελληνικό τραγούδι".Η Μαρέλλι εμφανίζεται στα τέλη του '50, σε μια εποχή που τα μουσικά πράγματα του τόπου μας αλλάζουν. Το ελαφρό τραγούδι αρχίζει να αποσύρεται. Επιβάλλει την παρουσία της με τον πρώτο δίσκο: Μη φοβάσαι τίποτα άσχημο δεν έχεις να πεις, σε στίχους Ν. Φατσέα, μουσική Ζ. Κορινθίου. Συνεχίζοντας, η μία επιτυχία διαδέχεται την άλλη. "Το καινούργιο σου φουστάνι", "Ο ψαράς και η ψαροπούλα", "Στην υγεία της", "Έρωτα συ μοιραίε μου". Η φωνή της κυριαρχεί στα ραδιόφωνα. Ο τύπος μιλάει για την φωνή χωρίς πρόσωπο. Η Ελίζα υπηρετεί με ιδεαλισμό το ποιοτικό τραγούδι, φέρνει μια επανάσταση με τη στάση της και τη φωνή της. Οι εταιρίες της εμπιστεύονται παλιά τραγούδια, τραγουδισμένα από τους μεγαλύτερους ερμηνευτές της εποχής, Βέμπο, Δανάη, Μενδρή, Γούναρη, Μαρούδα και άλλους. "Θα ξανάρθεις", "Ρεζέντα", "θα σε πάρω να φύγουμε","Μην μ' αφήνεις μοναχό μου", "Τα μάτια", "Δυο πράσινα μάτια" τραγούδι που το 1962 πήρε βραβείο ανάμεσα σε 13 παγκόσμιες επιτυχίες και ξαναζωντάνεψε με τη φωνή της. Τη γνώρισα παιδάκι, ασφαλώς δεν ξέρετε ότι εγώ διάλεξα τα υπέροχα τραγούδια της. Με πίστευε, με άκουγε, με αγαπούσε και πήρε τα νάματα από μένα. Είμαι υπερήφανη γιατί υπήρξε μαθήτριά μου και ευγνώμων γιατί η Ελίζα έγινε ο κρίκος που ένωσε τη δική μας εποχή με τη δική της, δημιουργώντας τη νέα χρυσή εποχή του ελαφρού τραγουδιού στη δεκαετία του '60. Πέρασε έτσι στο Πάνθεον της δικής μας εποχής, σαν φωνή. Συνεχίζει να μας προσφέρει το όνομα και τη φωνή της καθώς και πολιτιστικό και φιλανθρωπικό έργο. Καταλήγω στο συμπέρασμα ότι η Ελίζα Μαρέλλι είναι η έκφραση της μελωδίας, είναι ταγός και αν ζούσε στο εξωτερικό θα είχε τον τίτλο της DAME".

Δισκογραφία
 Μη φοβάσαι  
τίποτα άσχημο δεν έχεις 
 Το καινούργιο σου φουστάνι
 Ο ψαράς και η ψαροπούλα
 Στην υγεία της
 Έρωτα συ μοιραίε μου.
 φευγω από σενανε.
 παρε τωρα αγαπη μου.
 τα ματια.
 το πεζοδρομιο.
 το φαληρακι.
 μη μ΄αφηνεις μοναχο μου
 ονειρο ηταν και παει.
 ρεζεντα
 ποσο λυπαμαι
 το ταγκο της ψαροπουλας
 τσιγγανα μαυροματα
 το πρωι με ξυπνας με φιλια.
 θα σε παρω να φυγουμε
Παραπομπές

Πηγές
Πέθανε η μεγάλη κυρία του ελαφρού τραγουδιού Ελίζα Μαρέλλι 
Ελίζα Μαρέλλι: Η grande dame του ελαφρού ελληνικού τραγουδιού μιλάει στην Popaganda 
Ελίζα Μαρέλλι: Το φαινόμενο «Ρεζεντά»
Ελίζα Μαρέλλι, ένας μύθος θυμάται..
Πέθανε η τραγουδίστρια Ελίζα Μαρέλλι 

Εξωτερικοί σύνδεσμοι
Ελίζα Μαρέλλι Αφιέρωμα ΕΡΤ1 1992 μέρος 1 
Ελίζα Μαρέλλι Αφιέρωμα ΕΡΤ1 1992 μέρος 2 
Ελίζα Μαρέλλι Αφιέρωμα ΕΡΤ1 1992 μέρος 3 
Ελίζα Μαρέλλι Αφιέρωμα ΕΡΤ2 1989 μέρος 1 
Ελίζα Μαρέλλι Αφιέρωμα ΕΡΤ2 1989 μέρος 2 
Ελίζα Μαρέλλι Αφιέρωμα ΕΡΤ2 1989 μέρος 3 

Κατηγορία:Τραγουδιστές ελαφρού τραγουδιού